Was tak nicha̱k' aj niminel , kayew tak rilok'il i Ajabe̱s Dios re' rAja̱w i Lok' laj Ajabe̱s Jesus re' Pahbamaj chi K'atal K'oric . Je' re' nik'or chi ka'n tak ru'um reh rinimal wach quetelenic wachi̱s xic'uhtaj cho ku̱c' naxiban chi re' Jesus xip'ut johtok jenaj chic ac' c'acharic naxuctic wo' chic cho chi quixilac take camnak je' ricab nanc'ulic wach sakom jeno' ha'lac'un jenaj chic ac' c'acharel rip'ut johtok c'acharic . Nic' pa' wach nc'uluric re're' je' wo' re' xkac'ul i hoj , re' Dios xiyew wo' k'ab keh hoj chi xkarak jenaj chic ac' laj c'acharic chi junelic . Ru'um aj re' yu'na til ch'iclic kac'ux c'ahchi' kuy'em i k'i̱j nok re' c'acharic re're' naka'nam risukquil chi coric .